બીજું કેટલાક આરોગ્ય નિષ્ણાતો એમ પણ માને છે કે પ્રેશર કૂકરમાં રાંધવાથી તેને ખૂબ જ ગરમીની જરૂર પડે છે. તે બધી બાજુથી બંધ હોય છે. તેથી ભોજન રંધાય છે તો ઝડપથી, પરંતુ તેમાં રહેલા ઘટકો રંધાયા વગરના રહી જાય છે. તેમનો હવા સાથે કોઈ સંપર્ક થતો નથી. આનાથી તમે તેને ખાવ તો પચવામાં અઘરું પડે છે. રસોઈ ધીમી રાંધવાથી તમને મહેનત વધુ પડશે પરંતુ તેનાથી ફાયદો એ છે કે ખાદ્ય પદાર્થમાં પોષક તત્ત્વો જળવાઈ તો રહે જ છે, સાથે ભોજનમાં વિટામીન અને ખનીજો સરળતાથી પ્રાપ્ય રહે છે જે ભોજન આરોગનારને ભોજન પચાવવામાં મદદ કરે છે. આ ઉપરાંત પ્રેશર કૂકર એલ્યુમિનિયમનાં બનેલાં હોય છે. તેમાં બનેલું ભોજન ખાવાથી મનુષ્યના શરીરમાં પ્રતિ દિન ચારથી પાંચ મિલીગ્રામ એલ્યુમિનિયમ જાય છે. માણસનું શરીર આટલું એલ્યુમિનિયમ બહાર કાઢવામાં અસમર્થ હોય છે. તેનાથી યાદશક્તિ નબળી પડે છે, ડિપ્રેશન આવે છે, મોઢામાં ચાંદા પડી જાય છે, અસ્થમા થાય છે, એપેન્ડિક્સ, કિડની ફેઇલ થવી, અલ્ઝાઇમર, આંખોની સમસ્યા, ડાયરિયા જેવી બીમારીઓ પણ થાય છે.